
2015 m. liepos 15 d. pranešimas VIR​​​​​​

Europos reikalų komitetas išklausė Liuksemburgo pirmininkavimo ES Tarybai prioritetus.
2015 m. liepos 15 d. bendrame Europos reikalų ir Užsienio reikalų komitetų posėdyje Liuksemburgo Didžiosios Hercogystės nepaprastasis ir įgaliotasis ambasadorius Lietuvos Respublikoje Georgesas Faberis (Georges Faber) pristatė Liuksemburgo pirmininkavimo ES Tarybai 2015 m. liepos – gruodžio mėnesiais prioritetus. 

Liuksemburgo pirmininkavimo programa remiasi Europos Tarybos 2014 m. 27–tos d. sprendimu  Dėl Europos Sąjungos strategijos. Šis sprendimas išskiria Europos Sąjungos prioritetus ir tikslus ateinantiems penkiems metams. Savo pirmininkavimo laikotarpiu Liuksemburgas šiuos prioritetus planuoja realizuoti septyniais būdais: skatinant investicijas siekiant suteikti postūmį ekonomikos augimui ir užimtumui; gilinant Europos Sąjungos socialinį aspektą; užtikrinant migracijos, laisvės, teisingumo ir saugumo valdymą; atgaivinant bendrąją rinką sutelkiant dėmesį į jos skaitmeninį aspektą; skatinant Europos konkurencingumą globalioje struktūroje; skatinant tvarų vystymąsi. 
Prieš tai Latvijos ambasadorius Lietuvoje Martinis Virsis (Mārtiņš Virsis) pristatė Latvijos Respublikos pirmininkavimo Tarybai 2015 m. sausio – birželio mėnesiais rezultatus.

Europos reikalų komiteto patarėjas Matas Maldeikis

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.

